סוכן הלילה

סוכן הלילה (באנגלית: The Night Agent) היא סדרת טלוויזיה מסוגת מותחן פעולה, בכיכובם של גבריאל באסו ולוסיאני ביוקנן. הסדרה נוצרה על ידי שון ראיין על פי רומן בעל אותו השם מאת מתיו קווירק.

הסדרה עלתה לשידור בנטפליקס ב-23 במרץ 2023. בארבעת ימיה הראשונים היא הפכה לסדרה השלישית הנצפית ביותר בנטפליקס, ותוך שבוע היא חודשה לעונה שנייה, בניגוד לתכנון שתהיה זו סדרה בעלת עונה אחת. באוקטובר 2024, קיבלה הסדרה חידוש לעונה שלישית בת 10 פרקים עוד לפני עליית העונה השנייה. העונה השנייה שודרה ב-23 בינואר 2025. העונה השלישית של הסדרה עלתה לשידור ב-19 בפברואר 2026.

הסדרה צולמה ברחבי קולומביה הבריטית, קנדה כשהעיר ונקובר משמשת כוושינגטון הבירה.

 עלילה 
פיטר סאת'רלנד, סוכן FBI זוטר, מאייש את מרתף הבית הלבן במשמרות לילה. הוא נדרש לשבת ליד מכשיר טלפון השמור למקרי חירום בלבד. לילה אחד הטלפון מצלצל וסאת'רלנד צולל לתוך עולם של קונספירציות פוליטיות בינלאומיות ומלאות באקשן. הוא נקלע לקונספירציה שבה מעורבת חפרפרת רוסית שהסתננה לרמות הגבוהות ביותר של ממשלת ארצות הברית. כדי להציל את האומה, הוא מתחיל במצוד נואש אחר הבוגד. כדי לעשות זאת הוא משתף פעולה עם העדה לרצח, רוז לרקין ובדרך נאלץ להגן עליה מפני אנשים שרצחו את דודיה.

 שחקנים ודמויות 

 דמויות ראשיות 

 עונה 1 
 גבריאל באסו – פיטר סאת'רלנד, סוכן FBI שעובד בבית הלבן כמפעיל טלפון Night Action
 לוסיאני ביוקנן – רוז לרקין, יזמית אבטחת סייבר צעירה ואחייניתם של שני סוכני Night Action
 פולה אוונס-אקינגבולה – צ'לסי ארינגטון,(עונות 1 ו-3; עונה 2 אורחת) סוכנת שירות חשאי אמריקני שאפתנית המגינה על מאדי בעונה הראשונה ועל המושל רי'צרד האגן בעונות השנייה והשלישית.
 שרה דז'רדן – מאדי רדפילד (עונה 1), בתו של סגן הנשיא רדפילד
 איב הארלו – אלן (עונה 1), מתנקשת בלתי צפויה
 פיניקס ראי – דייל (עונה 1), רוצח מקצועי ושותפה של אלן
 אנריקה מרסיאנו – בן אלמורה (עונה 1), מנהל השירות החשאי
 די. בי. וודסייד – אריק מונקס (עונה 1), סוכן ותיק בשירות החשאי האמריקאי שהוקצה לאחרונה לשמור על מאדי
 הונג צ'או – דיאן פאר (עונה 1), ראש הסגל של הבית הלבן

 קארי מאצ'ט – הנשיאה מישל טרוורס, נשיאת ארצות הברית

 עונה 2 
 אריאן מאנדי – נור טהרי (עונה 2), עוזרת זוטרה של הנציגות האיראנית באו"ם בניו יורק ומבקשת מקלט בשיתוף פעולה עם ה-FBI
 לואיס הרטום – ג'ייקוב מונרו (עונה 2), סוחר של מודיעין לא חוקי
 ברטו קולון – סולומון וגה (עונה 2), יוצא נחתים שעובד עבור ג'ייקוב
 קיאון אלכסנדר – ג'וואד (עונה 2), קצין מודיעין כוח קודס וראש הביטחון בנציגות האיראנית בניו יורק
 מייקל מלרקי – מרקוס דרגן (עונה 2), אחיינו של דיקטטור הטרור המודח ויקטור באלה
 אמנדה וורן – קתרין וויבר (עונה 2, 3), המפעילה של פיטר בסוכן הלילה

 וורד הורטון – ריצ'רד הייגן (עונה 3;  עונה אורח 2), מושל קנזס ומאוחר יותר נשיא ארצות הברית

 עונה 3 
 ג'נסיס רודריגז – איזבל דה ליאון (עונה 3),  עיתונאית
 אלברט ג'ונס – איידן מוסלי (עונה 3;  עונה 2  תפקיד חוזר), סגן מנהל ה-FBI ומפקח על פעולות הלילה
 דיוויד ליונס – אדם קוריגן (עונה 3),  סוכן לילה עם קשרים לנשיא הייגן, קצין בצבא ארה"ב לשעבר וקבלן ב-CIA.
 ג'ניפר מוריסון – ג'ני הייגן (עונה 3),  הגברת הראשונה של ארצות הברית
 סטיבן מוייר – האב (עונה 3),  מתנקש קפדן

 קאלום וינסון – הבן (עונה 3),  הילד המאומץ של האב

 דמויות משניות 

 עונה 1 
 אנדרה אנתוני – קולין (עונה 1), מבצע פיגוע בוושינגטון הבירה
 אנתוני גם מגלם את מתאו, אחיו התאום הזהה של קולין
 כריסטופר שייר – אשלי רדפילד (עונה 1), סגן נשיאת ארצות הברית
 טובי לוינס – בריגס (עונה 1), סוכן השירות החשאי האמריקני
 בן קוטון – ויק (עונה 1), מנכ"ל חברת קבלן ממשלתית- Turn Lake Industries

 עונה 2 
 בריטני סנואו – אליס לידס (עונה 2), שותפה של פיטר ל-Night Action בבנגקוק
 טדי סירס – וורן סטוקר (עונה 2), סוכן FBI לשעבר שמוכר מודיעין בבנגקוק
 אלברט ג'ונס – איידן מוסלי (עונה 2), סגן מנהל ה-FBI
 מרג'אן נשת – אזיטה טהרי (עונה 2), אמה של נור
 אנושה – הל'ה (עונה 2), עוזרת בנציגות האו"ם האיראנית בניו יורק וחברה של נור
 נוויד נגהבאן – עבאס מנצורי (עונה 2), שגריר איראן באו"ם
 רוב היפס – תומאס באלה (עונה 2), בן דודו של מרקוס ובנו המתון והמשכיל של ויקטור באלה
 אליז קיבלר – סלואן קילורי (עונה 2), חברתו של תומאס
 מרואן קנזרי – סמי סעידי (עונה 2), סוכן Night Action וסמל לשעבר בכח דלתא
 דיקרן טוליין – ויקטור באלה (עונה 2), דיקטטור מודח ופושע מלחמה שנכלא בהאג

 עונה 3 
 סוראג' שארמה – ג'יי באטרה (עונה 3), אנליסט פיננסי שחשף שפעילות פיננסית קשורה לטרור
 זאק אפלמן – תיאו מילר (עונה 3), ארוסה של צ'לסי וחבר בצוות העיתונות של הבית הלבן
 גארי הילבורן – טרנט פטרסון (עונה 3)

 סקירת הסדרה 

 הפקה 
ב-24 בדצמבר 2020, נחשף כי "Sony Pictures Television" אמורה להפיק את עיבוד סדרת הטלוויזיה לרומן "סוכן הלילה" של מת'יו קווירק, כאשר שון ראיין אמור לשמש כתסריטאי הסדרה. ב-21 ביולי 2021, הסדרה נרכשה על ידי נטפליקס, כאשר סת' גורדון הופקד על בימוי הפיילוט ועל הפקת 10 הפרקים עם ראיין, מרני הוכמן, ג'וליה גאן, ג'יימס ונדרבילט, וויליאם שרק, פול ניינסטין, ניקול טוסו ודייוויד בובאר.

באוקטובר 2024, הסדרה קיבלה חידוש לעונה שלישית בת 10 פרקים עוד לפני עליית העונה השנייה. העונה השנייה, שתוכננה במקור לשנת 2024, נדחתה ועלתה ב-23 בינואר 2025. שביתת אמני הטלוויזיה והרדיו עיכבה את כתיבת העונה השנייה בחמישה חודשים, מה שהקשה על סיום ההפקה בזמן לשנת 2024.

 ליהוק 
ב-22 בנובמבר 2021 לוהקו לסדרה גבריאל באסו ולוסיאן ביוקנן . ב-1 בפברואר 2022, לוהקו לתפקידים הונג צ'או, די. בי. וודסייד, פולה אוונס-אקינגבולה, איב הארלו, פיניקס ראי, אנריקה מרסיאנו ושרה דז'רדן. ב-24 בפברואר 2023, לוהקה קארי מאצ'ט לתפקיד חוזר.

בריטני סנואו, מייקל מלרקי, ברטו קולון, קיאון אלכסנדר, לואי הרטום, אריאן מנדי וטדי סירס הצטרפו לצוות השחקנים של העונה השנייה.

 צילומים 
העונה השנייה צולמה בתאילנד, ניו יורק, ווושינגטון די. סי.. הצילומים לעונה השלישית התרחשו באיסטנבול בסוף שנת 2024 והמשיכו בניו יורק במהלך שנת 2025.

 הפצה 
העונה הראשונה הפכה ללהיט מיידי עם 98.2 מיליון צפיות ב-91 הימים הראשונים שלה ונכנסה לעשירייה הפותחת של הסדרות הפופולריות ביותר בשפה האנגלית בנטפליקס.

הסדרה הגיעה לשיא צפייה עם עליית העונה השנייה, שצברה 3.11 מיליארד דקות צפייה בין 20 ל-26 בינואר 2025. העונה השנייה עלתה לשירות ב-23 בינואר 2025, והיוותה 76% מסך הצפייה השבועית של הסדרה (כ-2.36 מיליארד דקות).

העונה השלישית של הסדרה עלתה לשידור ב-19 בפברואר 2026.

 פרסים ומועמדויות 
שנהפרסקטגוריהמועמד(ים)תוצאהמקור2024פרס בחירת הקהלתוכנית הבינג' של השנה"סוכן הלילה"

 קישורים חיצוניים 



 הערות שוליים 

קטגוריה:סדרות מתח אמריקאיות
קטגוריה:סדרות פעולה אמריקאיות
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2023